DECIZIA COMISIEI
din 28 noiembrie 2007
privind alocarea de zile suplimentare pe mare Spaniei în cadrul diviziunilor CIEM VIIIc și IXa, cu excepția Golfului Cadiz
[notificată cu numărul C(2007) 5719]
(Numai textul în limba spaniolă este autentic)
(2007/813/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 41/2007 al Consiliului din 21 decembrie 2006 de stabilire, pentru anul 2007, a posibilităților de pescuit și a condițiilor conexe privind anumite stocuri de pești și grupuri de stocuri de pești, aplicabile în apele Comunității și, în raport cu navele Comunității, în apele în care sunt necesare limitări ale capturilor (1), în special punctul 9 din anexa IIB,
întrucât:
(1)
Punctul 7 din anexa IIB la Regulamentul (CE) nr. 41/2007 specifică numărul maxim de zile în timpul cărora navele comunitare cu o lungime totală egală sau mai mare de 10 metri, deținând la bord traule cu o dimensiune a ochiurilor de plasă egală cu sau mai mare de 32 mm, setci cu sirec cu o dimensiune a ochiurilor de plasă egală cu sau mai mare de 60 mm sau paragate de fund pot fi prezente în cadrul diviziunilor CIEM VIIIc și IXa, cu excepția Golfului Cadiz, de la 1 februarie 2007 la 31 ianuarie 2008.
(2)
Punctul 9 din anexa IIB împuternicește Comisia să aloce un număr suplimentar de zile pe mare în timpul cărora navele pot fi prezente în zona geografică atunci când dețin la bord asemenea unelte de pescuit, pe baza încetării definitive a activităților de pescuit desfășurate începând cu 1 ianuarie 2004.
(3)
La 6 iulie 2007, Spania a prezentat informații care confirmau că navele care au încetat activitatea de la 1 ianuarie 2004 au desfășurat 4,20 % din eforturile de pescuit desfășurate în 2003 de navele spaniole prezente în zona geografică și care dețineau la bord traule cu o dimensiune a ochiurilor de plasă egală cu sau mai mare de 32 mm, 9,55 % din eforturile de pescuit desfășurate în 2003 de navele spaniole prezente în zona geografică și care dețineau la bord setci cu sirec cu o dimensiune a ochiurilor de plasă egală cu sau mai mare de 60 mm și 20,86 % din eforturile de pescuit desfășurate de navele spaniole în 2003 prezente în zona geografică și care dețineau la bord paragate de fund.
(4)
Având în vedere informațiile prezentate și metoda de calcul menționată la punctul 9.1 din anexa IIB, trebuie să se aloce Spaniei, pentru perioada cuprinsă între 1 februarie 2007 și 31 ianuarie 2008, nouă zile suplimentare pe mare pentru navele care dețin la bord unelte de pescuit din categoria 3(a), 21 de zile suplimentare pe mare pentru navele care dețin la bord unelte de pescuit din categoria 3(b) și 45 de zile suplimentare pe mare pentru navele care dețin la bord unelte de pescuit din categoria 3(c).
(5)
Măsurile prevăzute în prezenta decizie sunt conforme cu avizul Comitetului pentru pescuit și acvacultură,
ADOPTĂ PREZENTA DECIZIE:
Articolul 1
(1) Numărul maxim de zile în timpul cărora o navă de pescuit aflată sub pavilion spaniol și care deține la bord unelte de pescuit de tipul celor menționate la punctul 3(a) din anexa IIB la Regulamentul (CE) nr. 41/2007 și căreia nu i se aplică niciuna dintre condițiile speciale enumerate la punctul 7.1 din respectiva anexă poate fi prezentă în diviziunile CIEM VIIIc și IXa, cu excepția Golfului Cadiz, în conformitate cu tabelul I din respectiva anexă, este mărit până la 225 de zile pe an.
(2) Numărul maxim de zile în timpul cărora o navă de pescuit aflată sub pavilion spaniol și care deține la bord unelte de pescuit de tipul celor menționate la punctul 3(b) din anexa IIB la Regulamentul (CE) nr. 41/2007 și căreia nu i se aplică niciuna dintre condițiile speciale enumerate la punctul 7.1 din respectiva anexă poate fi prezentă în diviziunile CIEM VIIIc și IXa, cu excepția Golfului Cadiz, în conformitate cu tabelul I din respectiva anexă, este mărit până la 237 de zile pe an.
(3) Numărul maxim de zile în timpul cărora o navă de pescuit aflată sub pavilion spaniol și care deține la bord unelte de pescuit de tipul celor menționate la punctul 3(c) din anexa IIB la Regulamentul (CE) nr. 41/2007 și căreia nu i se aplică niciuna dintre condițiile speciale enumerate la punctul 7.1 din respectiva anexă poate fi prezentă în diviziunile CIEM VIIIc și IXa, cu excepția Golfului Cadiz, în conformitate cu tabelul I din respectiva anexă, este mărit până la 261 de zile pe an.
Articolul 2
Prezenta decizie se adresează Regatului Spaniei.
Adoptată la Bruxelles, 28 noiembrie 2007.